**Avtale om tilgang til og bruk av Debios registreringsordning for driftsmidler som er tillatt brukt i økologisk produksjon**

Denne avtale er inngått mellom Debio, som eier av registreringsordningen, og virksomheten angitt nedenfor. Denne avtale gjelder vilkår for tilgang til og bruk av registreringsordning for driftsmidler som er tillatt brukt i økologisk produksjon (heretter kalt Registreringsordningen). Tilgangen gir virksomheten rett til å registrere produkter, samt å senere endre opplysninger for sine registrerte produkter, på de vilkår som nærmere fremgår av denne avtale.

Virksomhet: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontaktperson: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Organisasjonsnummer: \_\_\_\_\_\_\_\_\_­­­­­­\_\_\_\_\_\_\_\_\_\_\_\_\_\_\_ Telefon:\_\_\_\_\_\_\_\_\_\_\_\_\_\_\_\_\_\_\_\_\_\_

Postadresse:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Postnr/sted:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mobiltlf:\_\_\_\_\_\_\_\_\_\_\_\_\_\_\_\_\_\_\_\_\_\_

Hjemmeside:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Epost 1:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Epost 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fakturaadresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Org.nr. fakturaadresse: \_\_\_\_\_\_\_\_\_­­­­­­\_\_\_\_\_\_\_\_\_\_\_\_\_\_\_

**Ved signatur på denne avtale forplikter virksomheten seg til følgende -**

**vilkår for rett til registering og bruk av Registreringsordningen:**

* Virksomheten forplikter seg til å forsikre seg om at alle produkter som virksomheten registrerer er tillatt brukt i økologisk produksjon i henhold til forskrift av 18. mars 2017 nr. 355 om økologisk produksjon og merking av økologiske landbruksprodukter, akvakulturprodukter, næringsmidler og fôr (heretter kalt økologiforskriften) og eventuelle endringer og tillegg til denne, samt eventuell ny forskrift til erstatning for denne.
* Debio er ikke ansvarlig for vurderingen av om produktet tilfredsstiller kravene i økologiforskriften, jfr. ovennevnte. Virksomheten forplikter seg derfor til å ikke på noen måte henvise til Debio som garantist for at registrerte produkter kan benyttes i økologisk produksjon eller på annen måte gi inntrykk av at Debio har godkjent angjeldende produkt.
* Virksomheten forplikter seg til å holde seg løpende oppdatert om økologiregelverket og eventuelle endringer i dette, samt å endre registreringen i Registreringsordningen, dersom forskriftsendringen berører virksomhetens produkter som nødvendiggjør endringer.
* Virksomheten plikter å distribuere registrerte produkter i henhold til de krav som stilles i norsk lov, derunder, men ikke begrenset til, de krav som stilles i lov om markedsføring og lov om merking av forbrukervarer.
* Virksomheten forplikter seg til å fremlegge dokumentasjon på at produktet oppfyller kravene i økologiforskriften ved forespørsel, herunder grunnlaget for og dokumentasjon på virksomhetens vurdering av om produktet tilfredsstiller kravene i økologiforskriften.
* Virksomheten forplikter seg til å umiddelbart fjerne produkter fra registreringsordningen som etter endringer eventuelt ikke tilfredsstiller kravene i økologiforskriften, samt å skriftlig informere om dette utad for å sikre at produktene ikke feilaktig blir benyttet i økologisk produksjon.
* Virksomheten forplikter seg til å minst en gang per år bekrefte at registrert produkt er vurdert og oppfyller kravene gitt i økologiforskriften. Slik bekreftelse gjøres ved å oppdatere produktets dato i registreringsordningen.
* Virksomheten forplikter seg til åholde Debio skadesløs i forhold til krav fra kjøpere av virksomhetens produkter for eventuell skade eller tap de blir påført som følge av virksomhetens brudd på denne avtale.
* Virksomheten aksepterer at Debio etter egen vurdering kan legge ut informasjon om virksomhetens registrerte produkter som eventuelt ikke lenger kan benyttes i økologisk produksjon, og bakgrunnen for at produktet ikke lenger tilfredsstiller økologiforskriften.
* Virksomheten aksepterer ved signering av denne avtale at Debio har rett til å heve avtalen med umiddelbar virkning dersom virksomheten;

1. gir uriktige opplysninger eller unnlater å gi de opplysninger som er nødvendige for tilgang til registreringsordningen

b) gir uriktige opplysninger om produktet

c) misligholder sine forpliktelser som angitt i denne avtalen

d) unnlater å betale de til enhver tid gjeldende gebyrer, eller

e) innstiller sine betalinger eller blir insolvent

* Debio har uten videre rett til å fjerne et produkt fra Registreringsordningen dersom det foreligger forhold som antyder en overveiende sannsynlighet for at:

1. Produktet ikke oppfyller krav i økologiforskriften eller andre relevante regelverk i norsk lov
2. Produktet ikke produseres i tråd med de overordnede prinsipper for økologisk produksjon, slik disse fremgår av økologiforskriften

Dersom Debio benytter seg av bokstavene a) eller b) i dette avtalepunkt, plikter Debio overfor virksomheten å redegjøre for de forhold som var avgjørende for beslutningen om å fjerne produktet fra registreringsordningen.

* Oppsigelse av avtalen skal være skriftlig. Begge parter har rett til oppsigelse av avtalen med en -1- måneds skriftlig varsel.
* Virksomheten forplikter seg til ved opphør av avtalen å umiddelbart fjerne all henvisning til Registreringsordningen på produkter, reklamemateriell, hjemmeside m.m.
* Virksomheten forplikter seg til å betale de til enhver tid gjeldende gebyrer for bruk av Registreringsordningen. Gjeldende gebyrsatser fremgår av [www.debio.no](http://www.debio.no). Ved for sen betaling påløper den til enhver tid gjeldende forsinkelsesrente etter forsinkelsesrenteloven beregnet fra fakturaens forfallsdato.
* Debio forbeholder seg retten til å fortløpende evaluere registreringsordningen for driftsmidler, og til å foreta de endringer Debio finner nødvendig. Virksomheter som har avtale med Debio vil bli orientert om slike endringer med en måneds varsel.

|  |  |
| --- | --- |
| For virksomheten:  Dato:  Sign.  ---------------------------------------------------------- | For Debio:  Dato:  Sign.  --------------------------------------------------------- |